**JELGAVAS PILSĒTAS PAŠVALDĪBAS 2012.GADA 29.NOVEMBRA SAISTOŠO NOTEIKUMU NR.12-28 „GROZĪJUMS JELGAVAS PILSĒTAS PAŠVALDĪBAS 2006.GADA 23.MARTA SAISTOŠAJOS NOTEIKUMOS Nr.119„PAR PAŠVALDĪBAS PALĪDZĪBU AUDŽUĢIMENĒM””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Jelgavas pilsētas pašvaldības saistošie noteikumi ir izstrādāti, pamatojoties uzlikuma „Par pašvaldībām” 43.panta trešo daļu, Sociālo pakalpojumu un sociālās palīdzības likuma 35.panta ceturto daļu, Ministru kabineta 2006.gada 19.decembra noteikumu Nr.1036 „Audžuģimenes noteikumi” 41.punktu. Jelgavas pilsētas pašvaldības 2006.gada 23.marta saistošos noteikumos Nr.119 „Par pašvaldības palīdzību audžuģimenēm” tiek veikts grozījums, lai palielinātu pabalsta apmēru katram bērnam audžuģimenē par Ls 1,00 (vienu latu) dienā. Pabalsta bērna uzturam palielinājums veicinās ārpusģimenes aprūpes pakalpojuma pieejamību bērniem no augsta riska ģimenēm iespēju bērniem augt ģimeniskā vidē. |
| 2. Īss projekta satura izklāsts | Jelgavas pilsētas pašvaldības 2006.gada 23.marta saistošos noteikumos Nr.119 „Par pašvaldības palīdzību audžuģimenēm” ir paredzēts palielināt pabalsta bērna uzturam apmēru no Ls 3,00 (trīs latiem) dienā uz Ls 4,00 (četriem latiem) katram bērnam audžuģimenē. Pabalsta palielinājuma mērķis ir pamatvajadzību nodrošināšanai (pārtika) produktu cenu pieauguma apstākļos. |
| 3. Normatīvā akta projekta būtība | Nodrošināt pamatvajadzības bērniem, kuri tiek ievietoti audžuģimenē, palielinot pabalsta apmēru bērna uzturam. |
| 4. Informācija par plānoto projekta ietekmi uz budžetu | Pabalstam bērna uzturam audžuģimenē tiks paredzēti līdzekļi 2013.gada budžetā par kopēju summu Ls 36 500 (25 bērni X Ls 4,00 dienā X 365 dienas). Noteikumu izpildei nav nepieciešams veidot jaunas institūcijas vai veidot jaunas amatu vietas. |
| 5. Informācija par plānoto projekta ietekmi uz sociāli ekonomisko stāvokli (uzņēmējdarbības vidi) pašvaldības teritorijā | Nav attiecināms. |
| 6. Normatīvā akta ietekme uz sabiedrību | Pabalstu bērna uzturam katram bērnam audžuģimenē var saņemt personas, kuriem ir audžuģimenes statuss un kurā ar Jelgavas pilsētas pašvaldības iestādes ”Jelgavas pilsētas bāriņtiesa” lēmumu ir ievietots bērns. Jelgavas pilsētas pašvaldības iestāde „Jelgavas sociālo lietu pārvalde” slēdz līgumu ar audžuģimeni par bērna ievietošanu audžuģimenē.  |
| 7. Informācija par administratīvajām procedūrām | Noteikumu izpildi nodrošinās Jelgavas pilsētas pašvaldības iestāde „Jelgavas sociālo lietu pārvalde”. Persona Jelgavas pilsētas pašvaldības iestādes „Jelgavas sociālo lietu pārvalde” administratīvo aktu vai faktisko rīcību var apstrīdēt Jelgavas pilsētas domē. |
| 8. Informācija par konsultācijām ar sabiedrības pārstāvjiem | Noteikumu projekts konceptuāli apspriests un atbalstīts Jelgavas pilsētas domes Sociālo lietu konsultatīvajā komisijā.  |
| 9. Sabiedrības informēšana par normatīvo aktu | Noteikumi tiks publicēti laikrakstā „Latvijas Vēstnesis”, Vides aizsardzības un reģionālās attīstības ministrijas mājas lapā, portālā [www.likumi.lv](http://www.likumi.lv), Jelgavas pilsētas pašvaldības mājas lapā [www.jelgava.lv](http://www.jelgava.lv/). |

Jelgavas pilsētas domes priekšsēdētājs A.Rāviņš